CELEX: 62008CN0263
Language: da
Date: 2008-06-19 00:00:00
Title: Sag C-263/08: Anmodning om præjudiciel afgørelse indgivet af Högsta Domstolen (Sverige) den 19. juni 2008 — Djurgården-Lilla Värtans Miljöskyddsförening mod Stockholms kommun ved marknämnd

15.8.2008   
            
            
               DA
            
            
               Den Europæiske Unions Tidende
            
            
               C 209/34
            
         Anmodning om præjudiciel afgørelse indgivet af Högsta Domstolen (Sverige) den 19. juni 2008 — Djurgården-Lilla Värtans Miljöskyddsförening mod Stockholms kommun ved marknämnd
   (Sag C-263/08)
   (2008/C 209/51)
   Processprog: svensk
   Den forelæggende ret
   Högsta Domstolen
   Parter i hovedsagen
   
      Sagsøger: Djurgården-Lilla Värtans Miljöskyddsförening
   
      Sagsøgt: Stockholms kommun ved marknämnd
   Præjudicielle spørgsmål
   
               1.
            
            
               Skal VVM-direktivets (1) bilag II, punkt 10, fortolkes således, at det omfatter virksomhed, der indebærer bortledning af indsivende grundvand fra en kraftledningstunnel og infiltration (tilførsel) af vand i jord eller bjerg for at kompensere for en eventuel grundvandssænkning samt opførsel og vedligeholdelse af anlæg til bortledning og infiltration?
            
         
               2.
            
            
               Såfremt spørgsmål 1 besvares bekræftende: Indebærer bestemmelsen i artikel 10 a i VVM-direktivet — hvoraf fremgår, at den berørte offentlighed på visse betingelser skal have ret til ved en domstol eller et andet uafhængigt og upartisk ved lov nedsat organ at få prøvet den materielle og processuelle lovlighed af en afgørelse — tillige et krav om, at den berørte offentlighed skal have ret til at appellere en domstols afgørelse i en sag om tilladelse i en situation, hvor den berørte offentlighed har haft mulighed for at deltage i domstolens behandling af spørgsmålet om tilladelse og haft lejlighed til at udtale sig i den forbindelse?
            
         
               3.
            
            
               Såfremt spørgsmål 1 og 2 besvares bekræftende: Skal artikel 1, stk. 2, artikel 6, stk. 4, og artikel 10 a i VVM-direktivet fortolkes således, at der kan stilles forskellige nationale krav, når det gælder den berørte offentlighed, som er omhandlet i henholdsvis artikel 6, stk. 4, og artikel 10 a, med den virkning at små, lokalt etablerede miljøbeskyttelsesforeninger har ret til at deltage i den beslutningsproces, som er nævnt i artikel 6, stk. 4, vedrørende projekter, der kan få væsentlig indvirkning på miljøet i det område, hvor foreningen har sit virke, men ikke en sådan ret til at appel, som omhandlet i artikel 10 a?
            
         
      (1)  Rådets direktiv 85/337/EØF af 27.6.1985 om vurdering af visse offentlige og private projekters indvirkning på miljøet (EFT L 175, s. 40).